Matematičke pitalice

1. Na koliko se načina može sastaviti buket od triju ruža ako je na raspolaganju jedna crvena, jedna bijela, jedna žuta i jedna ljubičasta ruža?

2. Na koje se sve načine mogu rukovati Ivan, Goran, Jurica, Marko i Iva?

3. Na četiri parkirališna mjesta mogu se parkirati četiri automobila različitih boja. Na koje se sve načine mogu složiti automobili?

4. Na četverosjedu žele sjediti Ivo, Marica, Lara i Marko. Na koje sve načine mogu sjesti na četverosjed?

5. Za punjenje bazena upotrijebljene su dvije vrste cijevi ukupne duljine 202 m. Neke su od njih duge 18 m, a neke 28 m. Koliko je upotrijebljeno duljih, a koliko kraćih cijevi ako ih je ukupno bilo 9?

6. Za gašenje požara upotrijebljene su 2 vrste cijevi ukupne duljine 1 829 m. Dulja je cijev duga 541 m, a manja je za 249 m kraća od dulje cijevi. Koliko je upotrijebljeno kraćih, a koliko duljih cijevi ako ih je ukupno bilo 5?

7. Na parkiralištu ima ukupno 80 kotača. Koliko ima automobila, a koliko motocikala ako znamo da su na parkiralištu ukupno 24 vozila?

8. Na izlet su otišla 142 putnika s ukupno 31 osobnim automobilom. U nekim su automobilima sjedila 4 putnika, a u nekima 5. U koliko se automobila prevozilo 4, a u koliko 5 putnika?

9. Otac je imao 84 čokolade. Najstarijemu djetetu dao je polovicu, najmlađemu trećinu, a srednjemu ostatak. Kako je otac podijelio čokolade?

10. Dvije vrste autobusa prevoze 1 782 putnika na posao. Jedan autobus ima više sjedala od drugoga. Manji autobus ima tri puta manje sjedala od većega autobusa. Koliko je većih, a koliko manjih autobusa ako znamo da jedan veliki i jedan mali autobus istodobno mogu odvesti na posao 108 putnika? U prijevozu su ukupno sudjelovala 34 autobusa i svi su bili puni.